Contingut

# Treball amb límits

### Com puc definir els límits en un sumatori o en una integral?

Voleu inserir una fórmula de sumatori de l'estil "sumatori de s^k des de k = 0 a n" on hi ha el cursor en un document de text del Writer.

1. Trieu Insereix ▸ Objecte OLE ▸ Objecte de fórmula.

   Veureu la finestra d'entrada del Math i la subfinestra Elements a l'esquerra.

2. En la llista ubicada a la part superior de la subfinestra Elements, feu clic a la icona Operadors.

3. A la part inferior de la subfinestra Elements, feu clic a la icona Suma.

4. Per activar els límits superior i inferior, feu clic addicionalment a la icona Límits superior i inferior.

5. A la finestra d'entrada, el primer marcador està seleccionat i podeu començar a introduir el límit inferior:

   k = 0

6. Premeu F4 per avançar al marcador següent i introduïu el límit superior:

   n

7. Premeu F4 per avançar al marcador següent i introduïu el sumand:

   s^k

8. Ara la fórmula és completa. Feu clic al document de text fora de la fórmula per a sortir de l'editor de fórmules.

De la mateixa manera, podeu introduir una fórmula integral amb límits. Quan feu clic a una icona de la subfinestra Elements, s'insereix l'ordre de text assignada a la finestra d'entrada. Si coneixeu les ordres de text, les podeu introduir directament a la finestra d'entrada.

1. Trieu Insereix ▸ Objecte OLE ▸ Objecte de fórmula.

2. Feu clic a la finestra d'entrada i introduïu la línia següent:

   int from{a} to{b} f(x)`dx

   Entre f(x) i dx hi ha una separació petita on també podeu entrar amb la subfinestra Elements: feu clic a la icona Format i, tot seguit, a la icona Separació petita.

Si no us agrada la lletra tipogràfica de la f i la x, trieu Format ▸ Lletra tipogràfica i seleccioneu una altra lletra. Feu clic al botó Per defecte per a utilitzar la lletra per defecte d'ara endavant.

Si heu d'introduir la fórmula a una línia de text, els límits augmenten l'alçada de la línia. Podeu triar Format ▸ Mode de text per a posar els límits al costat del símbol de sumatori o d'integral, cosa que redueix l'alçada de la línia.

Temes relacionats

Exemple d'intervals d'integrals i de sumatoris