Contingut

# Versions

Desa diverses versions del document actual al mateix fitxer i les organitza. També podeu obrir versions anteriors, suprimir-les i comparar-les.

Per a accedir a aquesta ordre...

#### Des de la barra de menús:

Trieu Fitxer ▸ Versions.

#### Des de les barres d'eines:

Versions

Si deseu una còpia d'un fitxer que conté informació de la versió (mitjançant Fitxer ▸ Anomena i desa), la informació de la versió no es desarà amb el fitxer.

## Versions noves

Definiu les opcions per al desament d'una nova versió del document.

### Desa una versió nova

Desa l'estat actual del document com a versió nova. Si voleu, també podeu introduir comentaris al diàleg Escriu un comentari sobre la versió abans de desar la versió nova.

#### Escriu un comentari sobre la versió

Introduïu aquí un comentari quan deseu una nova versió. Si heu fet clic a Mostra per a obrir aquest diàleg, no podreu editar el comentari.

### Desa una versió sempre en tancar

Si heu fet canvis al document, el LibreOffice en desa automàticament una nova versió quan el tanqueu.

Si deseu el document manualment, no el canvieu després de desar-lo i, a continuació, el tanqueu, no se'n crearà cap versió nova.

## Versions existents

Enumera les versions existents del document actual, la data i l'hora de creació, l'autor i els comentaris que hi estan associats.

### Tanca

Tanca el diàleg i desa tots els canvis.

## Obre

Obre la versió seleccionada en una finestra en mode només de lectura.

## Mostra

Mostra tot el comentari de la versió seleccionada.

## Suprimeix

Suprimeix la versió seleccionada.

## Compara

Compareu els canvis que s'han fet a cada versió. Si voleu, també podeu gestionar els canvis.